2017.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2016.gada 15.jūlija noteikumos Nr.469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”**

*Izdoti saskaņā ar*

[*Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma*](http://likumi.lv/ta/id/)[*20. pant*](http://likumi.lv/ta/id/#p20)*a 14.punktu un*

*Attīstības finanšu institūcijas likuma*

*12.panta ceturto daļu*

Izdarīt Ministru kabineta 2016.gada 15.jūlija noteikumos Nr.469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai” (publicēti: Latvijas Vēstnesis, 138 (5710), 20.07.2016.) šādus grozījumus:

1. Izteikt 4. punktu šādā redakcijā:

“4. Paralēlais aizdevums saimnieciskās darbības veicējam tiek sniegts kopā ar kredītiestādes, tās filiāles vai tās meitas sabiedrības (turpmāk – kredītiestāde), kura reģistrēta Latvijā un ir tiesīga sniegt finanšu pakalpojumus Latvijā, finansējumu.”

1. Izteikt 8. punkta preambulu šādā redakcijā:

“8. Pasākuma ietvaros un papildus pieejamais finansējums ir 32 992 463 *euro*, tai skaitā Eiropas Reģionālās attīstības fonda (turpmāk – ERAF) finansējums 7 000 000 *euro*, darbības programmas "Uzņēmējdarbība un inovācijas" papildinājuma 2.2.1.4.1. apakšaktivitātē "Atbalsts aizdevumu veidā komersantu konkurētspējas uzlabošanai" (turpmāk – [2.2](http://likumi.lv/ta/id/283610-noteikumi-par-paralelajiem-aizdevumiem-saimnieciskas-darbibas-veicejiem-konkuretspejas-uzlabosanai#n2.2).[1.4](http://likumi.lv/ta/id/283610-noteikumi-par-paralelajiem-aizdevumiem-saimnieciskas-darbibas-veicejiem-konkuretspejas-uzlabosanai#n1.4).[1.](http://likumi.lv/ta/id/283610-noteikumi-par-paralelajiem-aizdevumiem-saimnieciskas-darbibas-veicejiem-konkuretspejas-uzlabosanai#n1)apakšaktivitāte) gūto atmaksu publiskā finansējuma daļa 5 000 000 *euro*apmērā, sabiedrības Altum finansējums 20 000 000 *euro,* 2004.–2006.gada Eiropas Savienības fondu plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai" (turpmāk – 2.4.1 aktivitāte) atmaksu publiskā finansējuma daļa 400 000 *euro* unAizdevumu fonda, kurš izveidots saskaņā ar Ministru kabineta 2008.gada 2.decembra rīkojumu Nr.752 “Par Latvijas mazo un vidējo komersantu mikrokreditēšanas programmu (turpmāk – Aizdevumu fonds) atmaksu publiskais finansējums (turpmāk – Aizdevuma fonda atmaksu publiskas finansējums) 592 463 *euro*”;

1. Izteikt 8.3. apakšpunktu šādā redakcijā:

 “8.3. finansējums paralēlajiem aizdevumiem lielajiem saimnieciskās darbības veicējiem ir 5 992 463 *euro*, tai skaitā sabiedrības Altum finansējums 5 000 000 *euro*apmērā, 2.4.1. aktivitātes atmaksu publiskā finansējuma daļa 400 000 *euro* un Aizdevumu fonda atmaksu publiskais finansējums 592 463 *euro*”;

1. Izteikt 13. punktu šādā redakcijā:

“13. Sabiedrība Altum var piesaistīt Eiropas Stratēģisko investīciju fonda garantijas šo noteikumu 8.3. un 8.4. punktā minētajiem aizdevumiem.”

1. Izteikt 17.1. apakšpunktu šādā redakcijā:

“17.1. pirmos zaudējumus sedz no ERAF publiskā, 2.4.1. aktivitātes, Aizdevuma fonda vai 2.2.1.4.1.apakšaktivitātē gūto atmaksu publiskā finansējuma līdz apjomam, kas noteikts procentuāli no kopējās izsniegto aizdevumu summas, balstoties uz sagaidāmo zaudējumu riska novērtējumu atbilstoši Attīstības finanšu institūcijas likuma 12.panta trešajai daļai;”

1. Izteikt 20.5. apakšpunktu šādā redakcijā:

“20.5. vairumtirdzniecībai (Eiropas Savienības Saimniecisko darbību statistiskās klasifikācijas (turpmāk – NACE) 2. red. 45. nodaļa "Automobiļu un motociklu vairumtirdzniecība, mazumtirdzniecība un remonts" un 46. nodaļa "Vairumtirdzniecība, izņemot automobiļus un motociklus"), izņemot gadījumu, ja paralēlais aizdevums tiek piešķirts saimnieciskās darbības veicējam, kura pamatdarbība ir apstrādes nozare (NACE 2. red. C sadaļa "Apstrādes rūpniecība");

1. Papildināt noteikumus ar 40.1 punktu šādā redakcijā:

“40..1 Paralēlajiem aizdevumiem, kuriem aizdevuma atmaksa ir paralēli kredītiestādes aizdevuma atmaksai, subsīdijas ekvivalentu saimnieciskās darbības veicējiem aprēķina, faktiski samaksāto procentu summu atskaitot no procentu summas, kura jāmaksā saskaņā ar Eiropas Komisijas konkrētajam periodam noteikto bāzes likmi, kā arī riska likmi, kuras procentuālais apmērs tiek noteikts atbilstoši sabiedrības Altum izsniegtajam aizdevuma saņēmēja reitingam un piedāvātajam nodrošinājumam (bāzes un risku likmes publicētas Eiropas Komisijas Konkurences ģenerāldirektorāta mājaslapā internetā).

Ministru prezidents M. Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

15.02.2017. 10:27

515

Madara Dambe-Krastkalne

67013260, Madara.Dambe-Krastkalne@em.gov.lv